Samuele Bersani

El xe un tra i artisti co el maxór númaro de riconosimenti da parte del Club Tenco, co tre Targhe Tenco.

## Biografia
### Ani Nonànta
Drìo de na inisiałe gaveta fata de concorsi muxegałi e miłitansa in alcuni grupi de bóce, Bersani, trasferìo a Bołogna, vien rimarcà e descòverto da Lucio Dalla che in tel 1991, drìo exibìrse in tel *[[Cambio Tour]]*, gà ła posibiłità de cantàr in vertaùra de ogni concerto. In sto contesto Samuele propone el pròio brano *Il mostro*, che se baxa sol tema de l'incomunicabiłità e so l'istória de un mostro pełóxo a sìe sàte, prima inseguìo morboxamente da stanpa e comunità sientifega e infìn copà in modo bruałe; el brano vien publegà in una versión dal vivo contegnìa in tel disco *[[Amen]]*.

El brano prełude al disco *[[C'hanno preso tutto]]*, che vien fora l'ano drìo. El sucéso xe imedià grasie a na cansón un mucio fasìłe a ła rècia  dal tìtoło *Chicco e Spillo* che spopoła inte ła staxón de l'Istà. In tel 1994 ese *[[Freak]]*, el so segóndo album co el cuało el conquista el consenso xenerałe: pì de 150.000 copie vendùe e 56 setimane una drìo chealtra inte ła top 100 FIMI/Nielsen; del stés disco fa parte i brani *Freak*, *Spaccacuore* e *Cosa vuoi da me*. In tel 1996 el scrive par Lucio Dalla el testo de *Canzone*, brano contegnùo in tel'albun *[[Canzoni (Lucio Dalla)|Canzoni]]* che xe restà in testa a łe clasifeghe radiofoneghe par ben 4 mexi. El terso albun de l'artista gà tìtoło sénplise co asterischi. Publegà in tel 1997 e conosùo come *[[Samuele Bersani (album)|Samuele Bersani]]*, el disco vien antisipà dal singoło *Coccodrilli*. L'albun contien *[[Giudizi universali]]*, uno dei brani più maùchi e emosionanti scriti da Samuele co el cuało in tel 1998 el vinse el Premio Lunezia come mejo testo łeteràrio. Sénpre in tel 1998, in conpagnìa de Ivana Spagna, Gaetano Curreri e Leda Battisti, el partesipa a ła cołòna sonora del film de animasión de Enzo D'Alò *[[La gabbianella e il gatto]]*.

### Ani Domìłe
In tel 2000 Samuele Bersani partesipa al Festival de Sanremo 2000, drènto ła categoria "Canpión" co ła cansón *Replay*, che se clasifega al 5º posto e otien el Premio della critica. *Replay* presede l'usìda de l'albun *[[L'oroscopo speciale]]* che otien mediati consensi da ła critega e dal publego. A novenbre del stéso ano Samuele Bersani se prezentarà  da nòvo a Sanremo, ma sta vòlta par retiràr un dei premi più spazemài de ła muzega d'autór, ła Targa Tenco come mejo albun de l'ano 2000. Łe cansón del so albun *L'oroscopo speciale* e alcuni estrati muzegałi de cansón de albun presedenti xe stà uxà cofà cołona sonora del film *[[Chiedimi se sono felice]]*, scrito e interpretà dal trio comico Aldo, Giovanni e Giacomo e pròpio par el stéso film el insìde ła cansón *Chiedimi se sono felice*; tra łe conpozisión par el sìnema, anca el brano *Siamo gatti* (1998) par la cołona sonora del film de anemasión *[[La gabbianella e il gatto]]* interpretàda ma no scrita dal cantadór de Rimini. In tel 2002 Bersani publega  ła sua prima racòlta, dal tìtoło *[[Che vita! Il meglio di Samuele Bersani]]*, che oclude 15 cansón za conosùe al publego più ła zonta de tre nove : *Milingo*, *Le mie parole* e *Che vita!*, sta ùltema da ła cuała l'albun ciapa el nome, deventa suìto na hit, portando l'antołozia del cantadór romagnoło a sorpasàr i 150.000 dischi vendùi.

Inazónta el gà cołaborà  co altri artisti, soratùto grandi nomi femenìni de ła muzega taliàna cofà Mina co el brano *In percentuale* (2002), Ornella Vanoni co el brano *Isola* (1998) del cuało el gà scrito el testo, e Fiorella Mannoia par la cuała el gà scrivesto el testo de*[[Crazy Boy]]* (1994).

### Ani Domìłe

## Notasion